open-index/open-wikipedia-markdown huggingface dataset:
ওভিয়া

**হেলেন নেলসন** (জন্ম: ২৯ এপ্রিল ১৯৯১), তার মঞ্চনাম **ওভিয়া** দ্বারা অধিক পরিচিত। তিনি একজন ভারতীয় মডেল এবং চলচ্চিত্র অভিনেত্রী, যিনি তামিল, মালয়ালম, তেলুগু এবং কন্নড় চলচ্চিত্রে অভিনয় করে থাকেন। তিনি সরকুনাম'র গ্রামীণ প্রণয়ধর্মী-হাস্যরসাত্মক চলচ্চিত্র *কালাভানি*-এর মাধ্যমে অভিনয়ে আত্মপ্রকাশ করেছিলেন। এছাড়াও ওভিয়া সুন্দরবন সি'র *কালকালাপু* (২০১২) এবং ভৌতিক-হাস্যরসাত্মক চলচ্চিত্র *ইয়ামিরুক্কা বায়ামে* (২০১৪)-এর মাধ্যমে বক্স অফিসে সফলতা অর্জন করেছিলেন। ২০১৭ সালে ওভিয়া আপাতবাস্তব ধারাবাহিক *বিগ বস*-এ অংশগ্রহণ করেছিলেন।

## চলচ্চিত্রের তালিকা

## টেলিভিশন

## পুরস্কার এবং সম্মাননা

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:বিগ বসের (তামিল টিভি ধারাবাহিক) প্রতিযোগী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ত্রিশূরের অভিনেত্রী
পাঁচপাড়া

**পাঁচপাড়া** দ্বারা বোঝানো হতে পারে:
* পাঁচপাড়া, হাওড়া জেলার শহর
* পাঁচপাড়া, বড়লেখা, মৌলভীবাজার জেলার গ্রাম।
শাহজালাল উপশহর

**শাহজালাল উপশহর** বাংলাদেশের উত্তর-পূর্বাঞ্চলের সিলেট শহরের একটি শহরতলী। এটি সিলেট সিটি কর্পোরেশনের ২২ নং ওয়ার্ডের অন্তর্ভুক্ত।

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:বাংলাদেশের ওয়ার্ড
বিষয়শ্রেণী:সিলেট সিটি কর্পোরেশন
বিষয়শ্রেণী:সিলেট
উপশহর (দ্ব্যর্থতা নিরসন)

**[[উপশহর]]** বলতে শহরের উপকণ্ঠে অবস্থিত শহরকে বোঝায়।

এছাড়া **উপশহর** দ্বারা বোঝানো যেতে পারে:
* শহরতলি, কোনো বড় শহরের মধ্যে বা উপকণ্ঠে অবস্থিত আবাসিক এলাকা

**অন্যান্য**:
* উপশহর ইউনিয়ন, সদর, যশোর
* শাহজালাল উপশহর, সিলেট সিটি কর্পোরেশন
দ্য ব্রোকেন অ্যারো লেজার

***ব্রোকেন অ্যারো লেজার***  ছিল একটি সাপ্তাহিক সংবাদপত্র, যা বুধবার প্রকাশিত হত এবং বেশিরভাগই ওকলাহোমা-র ব্রোকন অ্যারোতে বিনামূল্যে সরবরাহ করা হত। সংবাদপত্রটি ১৯০৪ সালে প্রতিষ্ঠিত হয়েছিল। শতাব্দী ধরে, নাম পরিবর্তিত হয়েছে, যখন নতুন মালিকরা এই সংস্থাটি গ্রহণ করেছে, অর্থাৎ *ব্রোকেন অ্যারো লেজার-ডেমোক্র্যাট*, *ব্রোকেন অ্যারো ডেমোক্র্যাট*, *ব্রোকেন অ্যারো ডেইলি লেজার*, *ব্রোকেন অ্যারো স্কাউট*, ।  *ব্রোকেন অ্যারো লেজারটি* বিএইচ মিডিয়া ২০১৫ সালে ওকলাহোমা উইকলি গ্রুপের অংশ হিসাবে কিনেছিল, এবং তুলসা ওয়ার্ল্ড ২২ ফেব্রুয়ারি, ২০১৭ অবধি প্রকাশ করেছে। বিএইচ মিডিয়া/তুলসা ওয়ার্ল্ড এখনও ব্রোকেন অ্যারো লেজারের মালিক। চূড়ান্ত সংস্করণ ২২ ফেব্রুয়ারি, ২০১৭ সালে প্রকাশিত হয়েছিল। 

## তথ্যসূত্র

## বহিঃসংযোগ
* 

বিষয়শ্রেণী:ওক‌লাহোমার সংবাদপত্র
চিকাশা এক্সপ্রেস স্টার

***চিকাশা এক্সপ্রেস স্টার*** ওকলাহোমা শহরের ***চিকাশায়*** একটি তিন দিনের দৈনিক পত্রিকা। এটি কমিউনিটি নিউজপেপার হোল্ডিংস ইনক এর মালিকানাধীন।  এরা ওকলাহোমা এক্সট্রাও প্রকাশ করে।  

## ইতিহাস
১৮৯২ সালের মে মাসে চিকাশা এক্সপ্রেস হিসাবে প্রতিষ্ঠিত হয়েছিল।  কাগজটি মূলত একটি সাপ্তাহিক ছিল তবে ১৮৯৯ সালে দৈনিক প্রকাশনায় স্থানান্তরিত হয়েছিল।  ১৯৫৬ সালে এটি ডনরে সংবাদপত্রের চেইনের কাছে বিক্রি হয়েছিল।  ওকলাহোমার ঐতিহাসিক সোসাইটিতে এই পত্রিকার ঐতিহাসিক সংস্করণগুলি উপলব্ধ। 

## তথ্যসূত্র

বিষয়শ্রেণী:ওক‌লাহোমার সংবাদপত্র
বিষয়শ্রেণী:ওকলাহোমার সংবাদপত্র
শ্রীপুর, সিলেট

**শ্রীপুর** বাংলাদেশের উত্তর-পূর্বাঞ্চলের একটি পর্যটন কেন্দ্র। এটি সিলেট জেলার জৈন্তাপুর উপজেলার জৈন্তাপুর ইউনিয়নের অন্তর্ভুক্ত। এটি শ্রীপুর ঝরনা ও শ্রীপুর চা বাগানের জন্য বিখ্যাত, যা বাংলাদেশ-ভারত সীমান্ত বরাবর অবস্থিত।

## ভৌগোলিক অবস্থান
শ্রীপুর পিকনিক স্পট সিলেট-তামাবিল মহাসড়কের পাশে পিয়াইন নদীর তীরে অবস্থিত। জাফলং জিরো পয়েন্ট থেকে শ্রীপুর পিকনিক সেন্টার ৮৫০ মিটার দূরত্বে অবস্থিত।

## যাতায়াত
সিলেট-তামাবিল মহাসড়কের মাধ্যমে শ্রীপুরে যাতায়াত করা যায়। পর্যটকদের জন্য এখানে থাকা-খাওয়ার ব্যবস্থা রাখা হয়েছে।

## চিত্রশালা

Lord Sri Ranganayaka Swamy.jpg
Tea garden at Sripur (6).jpg


## তথ্যসূত্র

## বহিঃসংযোগ

বিষয়শ্রেণী:বাংলাদেশের দর্শনীয় স্থান 
বিষয়শ্রেণী:সিলেট জেলার দর্শনীয় স্থান 
বিষয়শ্রেণী:জৈন্তাপুর উপজেলা
বিষয়শ্রেণী:সিলেট জেলা
অভিস্রবণ সহগ

**অভিস্রবণ সহগ** *φ* বলতে আদর্শ অবস্থা থেকে দ্রাবকের বিচ্যুতিকে বোঝায়। রাউল্টের সূত্র অনুযায়ী একে ব্যাখ্যা করা হয়। এটি দ্রবের ক্ষেত্রেও প্রযোজ্য। মিশ্রণের রাসায়নিক গঠনের প্রকাশের উপর নির্ভর করে এর সংজ্ঞা পরিবর্তিত হয়।

মোলালিটি *b* ভিত্তিক অভিস্রবণ সহগ নিম্নরূপে সংজ্ঞায়িত:
: \varphi=\frac{\mu_A^*-\mu_A}{RTM_A\sum_i b_i}\,

এবং মোল ভগ্নাংশের ভিত্তিতে:

:\varphi=-\frac{\mu_A^*-\mu_A}{RT \ln x_A}\,

যেখানে \mu_A^* হল বিশুদ্ধ দ্রাবকের রাসায়নিক বিভব এবং \mu_A হল দ্রবণে দ্রাবকের বিভব, *M*A হল এর মোলার ভর, *x*A এর মোল ভগ্নাংশ, *R* হল গ্যাস ধ্রুবক এবং *T* হল কেলভিন এককে তাপমাত্রা পরবর্তী অভিস্রবণ সহগকে অনেক সময় **মূলদীয় অভিস্রবণ সহগ** বলা হয়। দুই সংজ্ঞাদ্বারা প্রাপ্ত মান ভিন্ন, কিন্তু যেহেতু

:\ln x_A = - \ln(1 + M_A \sum_i b_i) \approx - M_A \sum_i b_i,

তাই এই দুইটি সংজ্ঞা একইরকম, এবং মূলত উভয়ক্ষেত্রেই ঘনমাত্রা শূন্যের কাছাকাছি গেলে তারা ১-এর কাছাকাছি পৌঁছায়।

## অন্যান্য পরিমাপকের সাথে সম্পর্ক
একক দ্রবের দ্রবণে মোলালিটি ভিত্তিক অভিস্রবণ সহগ এবং দ্রবের ক্রিয়া সহগ অতিরিক্ত গিবস মুক্ত শক্তি G^E এর সাথে নিম্নোক্ত সম্পর্কের দ্বারা যুক্ত:

:RTb(1-\varphi) = G^E - b \frac{dG^E}{db}
:RT\ln\gamma = \frac{dG^E}{db}

এবং এ কারণে তাদের মধ্যে একটি ব্যবকলনীয় সম্পর্ক রয়েছে (তাপমাত্রা এবং চাপকে ধ্রুব ধরে):

:d((\varphi -1)b) = b d (\ln\gamma)

আয়নিক দ্রবণে ডিবাই-হাকেল তত্ত্ব অনুযায়ী (\varphi - 1)\sum_i b_i, -\frac 2 3 A  I^{3/2} এর সাপেক্ষে অসীমতটবিশিষ্ট বা অ্যাসিমটোটিক, যেখানে *I* হল আয়নিক সামর্থ্য এবং *A* হল ডিবাই-হাকেল ধ্রুবক (যা ২৫°সে তাপমাত্রা পানির জন্য ১.১৭)। এর মানে অন্তত কম ঘনমাত্রায় দ্রাবকের বাষ্পীয়চাপ রাউল্টের সূত্র দ্বারা প্রাপ্ত মানের চেয়ে বেশি হবে। উদাহরণস্বরূপ, ম্যাগনেসিয়াম ক্লোরাইড দ্রবণের ক্ষেত্রে, এর বাষ্প চাপ রাউল্টের সূত্র দ্বারা ব্যাখ্যা করা মানের চেয়ে কিছুটা বেশি হয়, প্রায় 0.৭&nbsp;মোল/কেজি ঘনমাত্রা পর্যন্ত, এরপরে বাষ্পচাপের মান রাউল্টের সূত্র দ্বারা ব্যাখ্যা করা মানের চেয়ে কম হয়।

জলীয় দ্রবণের ক্ষেত্রে, পিটজার সমীকরণ দ্বারা তত্ত্বীয়ভাবে অভিস্রবণ সহগ নির্ণয় করা যায়। or TCPC model.

## তথ্যসূত্র

বিষয়শ্রেণী:ভৌত রসায়ন
শ্রীপুর (দ্ব্যর্থতা নিরসন)

**শ্রীপুর** দ্বারা বোঝানো হতে পারে:

## প্রশাসনিক এলাকা
### উপজেলা
* শ্রীপুর উপজেলা
** শ্রীপুর উপজেলা, গাজীপুর
** শ্রীপুর উপজেলা, মাগুরা

### ইউনিয়ন

* উত্তর শ্রীপুর ইউনিয়ন, তাহিরপুর (সুনামগঞ্জ)
* দক্ষিণ শ্রীপুর ইউনিয়ন
** দক্ষিণ শ্রীপুর ইউনিয়ন, কালীগঞ্জ (সাতক্ষীরা)
** দক্ষিণ শ্রীপুর ইউনিয়ন, তাহিরপুর (সুনামগঞ্জ)
* শ্রীপুর ইউনিয়ন, চৌদ্দগ্রাম (কুমিল্লা)
* শ্রীপুর ইউনিয়ন, জামালপুর সদর (জামালপুর)
* শ্রীপুর ইউনিয়ন, বাগমারা (রাজশাহী)
* শ্রীপুর ইউনিয়ন, মেহেন্দিগঞ্জ (বরিশাল)
* শ্রীপুর ইউনিয়ন, শ্রীপুর (মাগুরা)
* শ্রীপুর ইউনিয়ন, সুন্দরগঞ্জ (গাইবান্ধা)
* শ্রীপুর খরণদ্বীপ ইউনিয়ন (চট্টগ্রাম)

## অন্যান্য
* শ্রীপুর
** শ্রীপুর পৌরসভা, গাজীপুর
* শ্রীপুর, সিলেট
* শ্রীপুর জমিদার বাড়ি, মাগুরা
* শ্রীপুর মুক্তিযোদ্ধা রহমত আলী কলেজ, গাজীপুর
* শ্রীপুর রেলওয়ে স্টেশন, গাজীপুর
গাসা জেলা

**গাসা জেলা** ভুটানের ২০টি জেলার একটি জেলা। গাসা জেলার রাজধানী গাসার কাছে গাসা জং অবস্থিত। এটি কাউন্টির সুদূর উত্তরে অবস্থিত এবং তিব্বতীয় হিমালয়ের মধ্য ও উচ্চ অঞ্চল জুড়ে রয়েছে। জেলার আধিপত্যপূর্ণ ভাষা হল জংখা, যা ভুটানের রাষ্ট্র ভাষা। জংখা ছাড়াও জেলার উত্তরে আধা যাযাবর সম্প্রদায়ের লোকেরা লায়াখা ও লুনানা ভাষায় কথা বলে। গণপ্রজাতন্ত্রী চীন গাসা জেলার উত্তর অংশ দাবি করেছে।

## ইতিহাস
গাসা পূর্বে পুনাখা জেলার একটি ডংখাগ (উপজেলা) ছিল। ১৯৯২ সালে সপ্তম পঞ্চবার্ষিকী পরিকল্পনা অনুযায়ী পুনাখাকে একটি পৃথক জংখাগে (জেলায়) উন্নীত করা হয়।

## ভূগোল
গাসা জেলার উত্তরে রয়েছে চীনের তিব্বত স্বায়ত্তশাসিত অঞ্চল এবং দক্ষিণে থিম্ফু, পুনাখা, এবং ওয়াংদুয়ে ফোদ্রাং জেলা।

## প্রশাসনিক বিভাগ
গাসা জেলা চারটি গিয়োগে বিভক্ত

* খামেদ গিয়োগ, পূর্বে গোয়েনখামে  নামে পরিচিত ছিল 
* খাতোয়েদ গিয়োগ,  পূর্বে গোয়েনকাটো নামে পরিচিত ছিল 
* লায়া গিয়োগ   
* লুনানা গিয়োগ

## জনসংখ্যা
২০০৫ সালের আদমশুমারি অনুযায়ী জেলার জনসংখ্যা ছিল ৩,১১৬ জন। ২০১৭ সালের আদমশুমারি অনুযায়ী জনসংখ্যা হল ৩,৯৫২ জন। জেলার জনসংখ্যা বৃদ্ধির হার ২৬.৮% এবং জনসংখ্যার ঘনত্ব প্রতি বর্গকিলোমিটারে ১.৩ জন।

## আরও দেখুন
* ভুটানের জেলা

## তথ্যসূত্র

বিষয়শ্রেণী:ভুটানের জেলা
যোষেফ

**যোষেফ** ( *Yosef*;  *Yūsuf*;  *Iōsēph*) বা **যোসেফ** হলেন বাইবেলের আদিপুস্তকে উল্লেখিত একজন গুরুত্বপূর্ণ ব্যক্তিত্ব। ইসলামে তিনি নবী ইউসুফ (আ.) হিসেবে পরিচিত।

বাইবেলীয় আখ্যান অনুসারে যোষেফকে তাঁর ঈর্ষাপরায়ণ ভাইয়েরা দাস হিসেবে বিক্রি করে দেয় এবং  পরবর্তীতে ফরৌণ তাঁকে মিসর দেশের অধ্যক্ষপদে নিযুক্ত করেন। যার ফলস্রুতিতে ইস্রায়েল কনান দেশ ত্যাগ করে মিসরে স্থায়ী হন।

ফরৌন তাঁকে *সাফনৎ-পানেহ* () নামকরণ করেন (আদিপুস্তক ৪১:৪৫)। এই কাহিনীর রচনাকাল খ্রিষ্টপূর্ব ৭ম শতাব্দী থেকে খ্রিষ্টপূর্ব ৫ম শতাব্দীর তৃতীয় চতুর্থাংশ বলে ধারণা করা হয়, যা বিশেষজ্ঞদের মধ্যে মোটামুটিভাবে আদিপুস্তকের রচনাকাল।

রব্বীয় ঐতিহ্যে যোষেফ *মশীহ বেন ইউসেফ* নামক আরেক মশীহের পূর্বপুরুষ যিনি মশীহ বেন দায়ূদের পাশাপাশি অশুভ শক্তির বিরুদ্ধে যুদ্ধ ঘোষণা করবেন এবং ঈশ্বর ও ইস্রায়েলের শত্রুদের সঙ্গে লড়াই করে মৃত্যুবরণ করবেন।

## বংশতালিকা

## তথ্যসূত্র

বিষয়শ্রেণী:হিব্রু বাইবেলের নবি
বিষয়শ্রেণী:পুরাতন নিয়ম থেকে খ্রিস্টান সন্ত
বিষয়শ্রেণী:আদিপুস্তকের ব্যক্তিত্ব
বিষয়শ্রেণী:ব্যক্তি, যার অস্তিত্ব বিতর্কিত
মুসকোজি ফিনিক্স

***মুসকোজি ফিনিক্স*** হ'ল মঙ্গলবার থেকে রবিবারের দৈনিক সংবাদপত্র। যা মার্কিন যুক্তরাষ্ট্রের উত্তর-পূর্ব ওকলাহোমা অঞ্চলের বেশ কয়েকটি কাউন্টিকে প্রকাশিত হয়। সংবাদপত্রটি কমিউনিটি নিউজপেপার হোল্ডিংস ইনক -এর মালিকানাধীন। 

ফিনিক্স ১৮৮৮ সালের ফেব্রুয়ারিতে প্রতিষ্ঠিত হয়েছিল, যখন ওকলাহোমা একটি রাজ্যে পরিণত হয়নি।  

১৯৮০ থেকে ১৯৮৬ সাল পর্যন্ত এর প্রকাশক ছিলেন মার্জুরি প্যাকসন।  

## তথ্যসূত্র

## বহিঃসংযোগ
* ''মুসকোজি ফিনিক্স'' ওয়েবসাইট 
* সিএনএইচআই ওয়েবসাইট 

বিষয়শ্রেণী:ওক‌লাহোমার সংবাদপত্র
বিষয়শ্রেণী:ওকলাহোমার সংবাদপত্র
আলবানি জার্নাল

**অ্যালবানি জার্নাল,** ১৮৬০-এর দশকে মার্কিন যুক্তরাষ্ট্রের ওরেগন রাজ্যের আলবানিতে পরিষেবা প্রদান করা একটি স্বল্পকালীন পত্রিকা। আলবানী পাবলিশিং সংস্থা এই কাগজটি প্রতিষ্ঠা করেছিল, যা পণ্ডিত জর্জ টার্নবুলের মতে ১২ মার্চ, ১৮৬৩-তে "রিপাবলিকান অনুভূতি পরিবেশন করেছিল", তবে সম্পাদক উইলিয়াম ম্যাকফারসন ১৮৬৬ সালে রাষ্ট্রীয় মুদ্রক নির্বাচিত হওয়ার পরে তাকে এই পত্রিকা থেকে সরিয়ে সালেমে চলে যাওয়ার প্ররোচনা দিয়েছিল। পিকেট অ্যান্ড কোং ১৮৬৭ সালে কাগজটি পুনরুদ্ধার করে, তবে তারা পরের বছরেই দেউলিয়া হয়ে যায়।  

কাগজটি ওরেগন রাজ্য গ্রন্থাগারের সংগ্রহের তালিকায় অন্তর্ভুক্ত ছিল। 

লিন জিনোলজিকাল সোসাইটির অনুদানের মাধ্যমে এর কিছু বিষয়বস্তু ডিজিটাল করা হয়েছে।  

## তথ্যসূত্র

## আরও পড়া
* আলবানি ডেমোক্র্যাট-হেরাল্ড পৃ-১০, আগস্ট ২৫, ১৯৪৮ (নিউসপেপার্স ডটকম -এ সংরক্ষণাগারভুক্ত, সম্ভবত অন্য কোথাও? )
* কিছু নিবন্ধ এখানে সংরক্ষণাগারভুক্ত: 
* এখানে তালিকাভুক্ত: 
* 

বিষয়শ্রেণী:অরেগনের সংবাদপত্র
বিষয়শ্রেণী:ওরেগনের সংবাদপত্র
বিষয়শ্রেণী:ওরেগনের বিলুপ্ত সংবাদপত্র
আনি (দেবতা)

প্রাচীন মিশরীয় ধর্মবিশ্বাস অনুযায়ী **আনি** হচ্ছে মিশরীয় দেবতা থোতের কুকুরমুখী বানরসদৃশ অবয়ব। "এটি হলুদ বেবুনের মিশরীয় স্থানীয় নামগুলির মধ্যে একটি, যা দেবতা থোতের জন্য উৎসর্গীকৃত।"

"বেবুন" এর মিশরীয় সমার্থক হায়ারোগ্লিফিক শব্দটি জার্মান প্রতিবর্ণীকরণে হয় jꜥnꜥ। প্রচলিত সাহিত্যে প্রায় চল্লিশ বার প্রমাণিত যে এই শব্দটি ওই প্রাণীটিকেই বোঝায়। অনেক মিশরীয় দেবদেবী বেবুনের রূপে প্রকাশিত হতে পারে বা প্রাণীর সাথে অন্য কোনো সংশ্লিষ্টতা থাকতে পারে বলে মনে করা হয়। যেমন-

* হাপি, ভেতরে ফুসফুস সম্বলিত ক্যানোপিক পাত্র সুরক্ষিতকারী দেবতা। 
* খোংশু, পিরামিড সাহিত্যে "হৃদপিণ্ড ভক্ষক" নামে পরিচিত একজন দেবতা।
* থোত, যুক্তি এবং লেখনির দেবতা।

প্রাণী প্রতীকিকলা (আইকনোগ্রাফি) ইঙ্গিত দেয় না যে মিশরীয়রা সংশ্লিষ্ট প্রাণীগুলিকে নিজেরাই দেবতা হিসাবে চিহ্নিত করেছিল। বরং, প্রাণীগুলো ঈশ্বরের প্রতিনিধিত্বকারী প্রতীক (আইকন) বা বৃহত হায়ারোগ্লিফিক্স চিত্র হিসেবে ব্যবহৃত হত।

## তথ্যসূত্র

বিষয়শ্রেণী:মিশরীয় দেবদেবী
আদিত্য শীল

**আদিত্য শীল** (জন্ম: ২২ মার্চ, ১৯৮৮) হলেন একজন ভারতীয় মডেল এবং চলচ্চিত্র ও টেলিভিশন অভিনেতা। *[[এক ছোটিসি লাভ স্টোরি]]* ছবিতে মণীষা কৈরালার বিপরীতে এক কিশোরের চরিত্রে অভিনয়ের মাধ্যমে চলচ্চিত্র জগতে পদার্পণ করেন আদিত্য শীল। এরপর তিনি *[[তুম বিন ২]]* ছবিতে শেখর মালহোত্রা, *[[নমস্তে ইংল্যান্ড]]* ছবিতে স্যাম, *[[পুরানি জিনস]]* ছবিতে স্যামুয়েল, *[[স্টুডেন্ট অফ দ্য ইয়ার ২]]* ছবিতে রান্ধওয়া এবং *[[ফিৎরাত]]* ছবিতে বীর শেরগিলের চরিত্রে অভিনয় করেন।

## প্রথম জীবন
আদিত্য শীল একজন বাঙালি বাবা ও পাঞ্জাবি মায়ের সন্তান। আদিত্যের বাবা রবি শীল ছিলেন গাড়ওয়ালি চলচ্চিত্রের প্রযোজক ও অভিনেতা। কিন্তু আদিত্য পেশাদার ক্রিকেটার হতে ছিলেন। একবার জখম হওয়ার ফলে তাঁর সেই সম্ভাবনা নির্মূল হয়ে যায় এবং তিনি তাঁর বাবার পদাঙ্ক অনুসরণ করেন।

আদিত্য একজন বিশ্ব টিকওয়ান্ডো চ্যাম্পিয়ন। তাঁর কর্মজীবনের সূত্রপাত ঘটেছিল একজন মডেল হিসেবে। সেই সময় অনেক বিজ্ঞাপনে তিনি অভিনয় করেন।

## কর্মজীবন
*[[এক ছোটিসি লাভ স্টোরি]]* ছবিতে মণীষা কৈরালার বিপরীতে এক কিশোরের চরিত্রে অভিনয়ের মাধ্যমে চলচ্চিত্র জগতে পদার্পণ করেন আদিত্য শীল। ২০০৬ সালে তিনি *উই আর ফ্রেন্ডস* ছবিতেও অভিনয় করেন। *[[পুরানি জিনস]]* ছবিতে তিনি স্যামুয়েল লরেন্সের চরিত্রে অভিনয় করেন। ২০১৬ সালে অনুভব সিনহার *[[তুম বিন ২]]* ছবিতে নেহা শর্মার বিপরীতে শেখর চরিত্রে অভিনয় করেন আদিত্য।

২০১৯ সালে তিনি *[[স্টুডেন্ট অফ দ্য ইয়ার ২]]* ছবিতে মানব রান্ধাওয়া চরিত্রে অভিনয় করেন। এরপর অল্ট বালাজির *[[ফিৎরাত]]*-এ ক্রিস্টিল ডি’সুজার বিপরীতে বীর শেরগিল চরিত্রে অভিনয় করেন আদিত্য।

*[[স্টুডেন্ট অফ দ্য ইয়ার ২]]* ছবির বর্ষপূর্তি উপলক্ষ্যে আদিত্য শীল স্মৃতিচারণা করে বলেন যে, তিনি ও টাইগার শ্রফ একটি দৃশ্যকে বাস্তবোচিত করে তোলার জন্য পরস্পরকে সত্যিই ঘুষি মেরেছিলেন। এরপর তিনি *[[ইন্দু কি জওয়ানি]]* ছবিতে অভিনয় করেন এবং *ফিৎরাত ২* ছবিতে অভিনয়ের ইচ্ছা প্রকাশ করেন।

## ফিল্মোগ্রাফি
### চলচ্চিত্র

### ওয়েব

### মিউজিক ভিডিও

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:বাঙালি ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় পুরুষ মডেল
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:২১শ শতাব্দীর বাঙালি
গোক্কুন

থাম্ব| আঁকা ছবিতে একজন নারীর বীর্য পান করছেন

 যৌন ক্রিয়াকলাপে ব্যবহৃত একটি জাপানি শব্দ যাতে একজন ব্যক্তি, সাধারণত একজন নারী প্রায়শই একধরনের পাত্র থেকে এক বা একাধিক পুরুষের বীর্য গ্রহণ করেন।  ব্যবহৃত পাত্রের মধ্যে কাপ, বড় বিকার, বাটি, বেকিং প্যানস এবং ওয়াইন বা ককটেল গ্লাস অন্তর্ভুক্ত।

এছাড়াও "গোক্কুন" বলতে মুখমেহন বা বুক্কেকের মত যৌনকাজে অংশগ্রহণের পরে বীর্য গিলে ফেলার মত যৌন আচরণ বোঝাতেও ব্যবহৃত হতে পারে।   "গোক্কুন" শব্দটি অনুকারশব্দ, এবং প্রায়ই ইংরেজী শব্দ "gulp" হিসাবে অনুবাদিত হয়, যার অর্থ গ্রাস করা বা গলাধঃকরণ করা।  

## তথ্যসূত্র

## বহিঃসংযোগ
*      

বিষয়শ্রেণী:যৌনক্রিয়া
বিষয়শ্রেণী:ধরন অনুযায়ী পর্নোগ্রাফি
বিষয়শ্রেণী:পর্নোগ্রাফি পরিভাষা
ইউনিকোডে আদলাম লিপি

থাম্ব
**আদলাম** ইউনিকোড ব্লকে আদলাম লিপির বর্ণ সংবলিত একটি অংশ। আদলাম লিপি গিনি এবং প্রতিবেশী দেশের ফুলা ভাষার জন্য ১৯৮০-র দশকে নির্মিত একটি শব্দীয় বর্ণমালা লিপি।

## বর্ণ

## ইতিহাস
নিম্নলিখিত ইউনিকোড সম্পর্কিত নথিগুলি অ্যাদলাম ইউনিকোড ব্লকের নির্দিষ্ট বর্ণগুলি সংজ্ঞায়নের উদ্দেশ্য এবং প্রক্রিয়া লিপিবদ্ধ করে:

## তথ্যসূত্র

বিষয়শ্রেণী:ইউনিকোড ব্লক
বিষয়শ্রেণী:ফুলা ভাষা
ব্রন্ট ক্যাম্পবেল

**ব্রন্ট ক্যাম্পবেল** () একজন মালাউই-বংশোদ্ভূত অস্ট্রেলিয়ান প্যারালিম্পিক সাঁতারু। একজন অলিম্পিক স্বর্ণপদক বিজয়ী এবং বিশ্ব চ্যাম্পিয়নও ছিলেন। তাঁর বড় বোন কেটও একজন প্রতিযোগিতামূলক সাঁতারু এবং ছোট এবং দীর্ঘ উভয় কোর্সে ১০০ মিটার পৃথক ফ্রি স্টাইল ইভেন্টে একবার তাঁর বিশ্ব রেকর্ডও ছিল। ১৯৭২ সাল থেকে, ব্রন্ট এবং কেট হল প্রথম অস্ট্রেলিয়ান দুই বোন যারা একই অলিম্পিকে এবং একই ইভেন্টে তাঁদের দেশের হয়ে প্রতিনিধিত্বব করছিল। ২০১৫ বিশ্ব চ্যাম্পিয়নশিপে, ব্রন্ট তিনটি স্বর্ণপদক জয় করেছিলেন তাঁর মধ্যে ছিল ৫০ এবং ১০০ মিটার ফ্রি স্টাইল ইভেন্টে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:সাঁতারে অলিম্পিক পদক বিজয়ী
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:কমনওয়েলথ গেমসে ব্রোঞ্জপদক বিজয়ী অস্ট্রেলীয়
বিষয়শ্রেণী:কমনওয়েলথ গেমসে স্বর্ণপদক বিজয়ী অস্ট্রেলীয়
বিষয়শ্রেণী:অস্ট্রেলীয় নারী ফ্রিস্টাইল সাঁতারু
বিষয়শ্রেণী:কমনওয়েলথ গেমসে রৌপ্যপদক বিজয়ী অস্ট্রেলীয়
বিষয়শ্রেণী:অস্ট্রেলিয়ার অলিম্পিক সাঁতারু
বিষয়শ্রেণী:কুইন্সল্যান্ডের নারী ক্রীড়াবিদ
বিষয়শ্রেণী:২০১৪ কমনওয়েলথ গেমসের সাঁতারু
বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী
বিষয়শ্রেণী:সাঁতারে বিশ্বরেকর্ডধারী
বিষয়শ্রেণী:২০১২ গ্রীষ্মকালীন অলিম্পিকের সাঁতারু
বিষয়শ্রেণী:২০১৬ গ্রীষ্মকালীন অলিম্পিকের সাঁতারু
বিষয়শ্রেণী:২০২০ গ্রীষ্মকালীন অলিম্পিকের সাঁতারু
বিষয়শ্রেণী:২০২৪ গ্রীষ্মকালীন অলিম্পিকের সাঁতারু
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:অলিম্পিক স্বর্ণপদক বিজয়ী অস্ট্রেলীয়
বিষয়শ্রেণী:অলিম্পিকের সাঁতারে স্বর্ণপদক বিজয়ী
বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ
বিষয়শ্রেণী:২০১৪ কমনওয়েলথ গেমসে পদকপ্রাপ্ত
বিষয়শ্রেণী:২০১৮ কমনওয়েলথ গেমসে পদকপ্রাপ্ত
হেকা (দেবতা)

**হেকা** ( কোপটিক:  *হিক*;) বা হেকাও ছিল প্রাচীন মিশরীয় জাদু এবং ঔষধের দেবী। জাদুর মিশরীয় প্রতিশব্দ হলো হেকা। *"ḥk3"* শব্দটিও জাদুকরী কর্মকাণ্ডের অনুশীলনকে বোঝাতে ব্যবহৃত হতো।

## নাম
হেকা নামটি মিশরীয় শব্দ *ḥk3w* বা "জাদু"র সাথে সাদৃশ্যপূর্ণ। এই হায়ারোগ্লাইফিক বানানটিতে ক (*kꜣ*) শব্দটির প্রতীক রয়েছে, যা চেতনাশক্তির প্রাচীন মিশরীয় ধারণা।

## বিশ্বাস
ওল্ড কিংডম পিরামিড টেক্সটে *ḥk3w* কে দেবতাদের অধিকৃত একটি অতিপ্রাকৃত শক্তি হিসাবে চিত্রিত করা হয়েছে। এই জাদুকরী শক্তি অর্জনের জন্য "নরখাদক ফারাও" অবশ্যই অন্যান্য দেবতাকে গ্রাস করবে বলে মনে করা হতো। অবশেষে হেকা তার নিজ অধিকারবলে একজন দেবতায় উন্নীত হন এবং তাঁর প্রতি একনিষ্ঠ একটি সম্প্রদায়ের বিকাশ ঘটে। কফিন টেক্সট মতে সময়ের শুরুতে স্রষ্টা আতুমই হেকাকে তৈরি করেছিলেন। পরে কুমিরকে অন্ধ করতে সক্ষম দেবতা ওসারিসের রক্ষক ঐশী সৌর বজরার ঝকঝকে অংশ হিসাবে দেখানো হয় তাকে। তারপরে, টলেমাইক রাজবংশের সময়, হেকার ভূমিকা ছিল আইসিসের পুত্র হিসাবে ফেরাউনের সিংহাসনের ঘোষণা দেওয়া এবং তাকে নিজের হাতে ধরা।

হেকা তৃতীয় নোমের রাজধানী এসানাতেও ঐশ্বরিক ত্রয়ীর অংশ হিসাবে উপস্থিত রয়েছেন, যেখানে তিনি রাম-কেশব খ্নুমের পুত্র এবং দেবদেবীদের উত্তরসূরী। তাঁর মাকে যুদ্ধ ও মাতৃদেবী নীথ ডাকার আগে পর্যায়ক্রমে নেবেতু'উ (হাথোরের একটি রূপ), সিংহ-কেশী মেনহিত এবং গোদেবতা মেহেত্রেত বলে অভিহিত করা হয়েছিল।

*ḥk3w* দেবতার সাথে সংযুক্ত রয়েছে অন্যান্য দেবদেবী হু, সিয়া এবং ওয়েরেথেকাউ-দের শক্তিমত্তা, নামটির অর্থ "তিনি, যিনি দুর্দান্ত যাদু করেছেন"।

মিশরবিদ ওগডেন গোলেট জুনিয়র ব্যাখ্যা করেছেন যে মিশরীয় বুক অফ ডেড বা মৃতের বইয়ে জাদু বিষয়টি সন্দেহযুক্ত। এই লেখায় 'জাদু'র সাথে সম্পর্কিত বিভিন্ন শব্দ ব্যবহার করা হয়েছে, কারণ মিশরীয়রা মনে করত যাদুবিদ্যা একটি বৈধ বিশ্বাস। গোলেট যেমনটি ব্যাখ্যা করেছেন: "হেকা বা যাদু মূলত অনেক কিছুই হতে পারে, তবে সর্বোপরি  বক্তৃতা এবং শব্দের শক্তির সাথে এর ঘনিষ্ঠতা রয়েছে। মিশরীয় যাদুবিদ্যায় ক্রিয়াকলাপ শব্দের চেয়ে উচ্চস্বরে কথা বলতে পারে না--এগুলি প্রায়শই ছিলো একই এবং অভিন্ন জিনিস। চিন্তা, কর্ম, কল্পনা এবং শক্তি *হেকা*র ধারণায় তাত্ত্বিকভাবে একীভূত।

## তথ্যসূত্র

বিষয়শ্রেণী:মিশরীয় দেবতা
বিষয়শ্রেণী:স্বাস্থ্য দেবতা
মেজর সিনহা হত্যাকাণ্ড

**সিনহা মোহাম্মদ রাশেদ খানকে খুন** বা **মেজর সিনহাকে খুন** হল বাংলাদেশের একটি আলোচিত হত্যাকাণ্ড। ২০২০ সালের ৩১ জুলাই বাংলাদেশ সময় রাত ৯ টায় কক্সবাজারের টেকনাফে মেরিন ড্রাইভ সড়কের শামলাপুর চেকপোস্টে পুলিশের গুলিতে বাংলাদেশ সেনাবাহিনীর অবসরপ্রাপ্ত মেজর সিনহা মোহাম্মদ রাশেদ খান, পিএসসি নিহত হন। এই হত্যাকাণ্ড বাংলাদেশে ব্যাপক সমালোচনার সৃষ্টি করে।

## জীবনী

সিনহা মোহাম্মদ রাশেদ খান সেনাবাহিনীর একজন অবসরপ্রাপ্ত কর্মকর্তা ছিলেন। ৫১তম বিএমএ লং কোর্সে যোগদান করেন। ২০১৮ সালে সেনাবাহিনী থেকে তিনি স্বেচ্ছায় অবসর গ্রহণ করেন। তিনি ১৯৮৪ সালে চাঁদপুর জেলার ফরিদগঞ্জ উপজেলার এক সম্রান্ত মুসলিম পরিবারে জন্মগ্রহণ করেন। বিএএফ শাহীন কলেজ থেকে তিনি এসএসসি এবং রাজউক উত্তরা মডেল কলেজ থেকে তিনি এইচএসসি পাশ করেন। তার বাবা ছিলেন একজন সরকারী কর্মকর্তা। তার পিতা সর্বশেষ অর্থ মন্ত্রণালয়ের উপ-সচিব ছিলেন। ২০০৭ সালে তিনি মৃত্যূবরণ করেন। তিন ভাই-বোনের মধ্যে সিনহা ছিলেন মেজো। তাদের গ্রামের বাড়ি চাঁদপুর জেলার ফরিদগঞ্জে। তার নিজস্ব ইউটিউব চ্যানেলে একটি "জাস্ট গো" নামে প্রমাণ্যচিত্রের কাজেই তিনি কক্সবাজার অবস্থান করছিলেন।

## হত্যার ধরন
২০২০ সালের ৩১ জুলাই বাংলাদেশ সময় রাত ৯ টা ২৫ মিনিটে মেজর মোহাম্মদ রাশেদকে গুলি করে হত্যা করা হয়। বাহারছড়া পুলিশ ফাঁড়ির ইনচার্জ লিয়াকত আলী ৪ টি গুলি করে তাকে হত্যা করেন। লিয়াকত আলী পুলিশের বিশেষ দল সোয়াটের সদস্য। তাকে গুলি করার আদেশ দেন টেকনাফ থানার ওসি প্রদীপ কুমার দাশ। গুলিবিদ্ধ অবস্থায় রাস্তায় পড়ে ছিলেন মেজর সিনহা। তার মৃত্যু নিশ্চিত করতে পরবর্তীতে ওসি প্রদীপ কুমারও ২টি গুলি করেন।  প্রায় পৌনে এক ঘণ্টা পর একটি ট্রাকে করে তাকে হাসপাতাল নেয়া হয়। কিন্তু তার আগেই তিনি মৃত্যুবরণ করেন।
## বিচার প্রক্রিয়া
হত্যাকাণ্ডের পর সেনাবাহিনী এবং পুলিশ বাহিনীর মধ্যে উত্তেজনার সৃষ্টি হয়। এটি লক্ষ্য করে স্বরাষ্ট্র মন্ত্রণালয় একটি তদন্ত কমিটি গঠন করে। এরপর ৫ আগস্ট মেজর সিনহার বোন টেকনাফ থানার তৎকালীন ভারপ্রাপ্ত কর্মকর্তা (ওসি) প্রদীপ কুমার দাশ এবং উপ-পরিদর্শক লিয়াকত আলীসহ ৯ জনের বিরুদ্ধে মামলা করেন। ৯ জনকেই দায়িত্ব থেকে প্রত্যাহার করা হয়। এই মামলায় বর্তমানে ৭ জন আসামী কারাগারে রয়েছেন।

গত ২৭ আগস্ট আদালতে স্বীকারোক্তিমূলক জবানবন্দি দেন এপিবিএনের তিন সদস্য এসআই মো. শাহজাহান, কনস্টেবল মো. রাজীব ও মো. আব্দুল্লাহ। একই মামলায় টেকনাফ থানার বরখাস্ত হওয়া ওসি প্রদীপ ও এসআই নন্দদুলাল রক্ষিতকে তদন্তকারী সংস্থা হিসেবে  র‍্যাব জিজ্ঞাসাবাদ করে। ৩০ আগস্ট মামলার প্রধান আসামি টেকনাফের বাহারছড়া পুলিশ ফাঁড়ির সাবেক ইনচার্জ লিয়াকত আলী সাবেক মেজর সিনহা হত্যার দায় স্বীকার করে আদালতে জবানবন্দি দেন। 

২০২২ সালের ৩১ জানুয়ারি আদালত ১৫ জন অভিযুক্তের রায় ঘোষণা করে। রায়ে প্রদীপ এবং লিয়াকতকে মৃত্যুদণ্ড, ছয়জনকে যাবজ্জীবন কারাদণ্ড এবং সাতজনকে খালাস প্রদান করে। এছাড়াও যাবজ্জীবন ছয়জন প্রত্যেককে ৫০ হাজার টাকা করে জরিমানা করা হয়, অনাদায়ে আরও ছয় মাসের কারাদণ্ডের আদেশ দেওয়া হয়।

## প্রতিক্রিয়া
এই ঘটনার পরপরই পুলিশের মহাপরিদর্শক বেনজীর আহমেদ এবং তৎকালীন সেনাপ্রধান আজিজ আহমেদ ঘটনাস্থল পরিদর্শন করেন। ৫ আগস্ট  ২০২০ তারিখ এক সংবাদ সম্মেলনে অবসরপ্রাপ্ত সেনা সদস্যদের সংগঠন "রিটায়ার্ড আর্মড ফোর্সেস অফিসার্স অ্যাসোসিয়েশন-রাওয়া" দ্রুত বিচার ট্রাইব্যুনালে সিনহা হত্যা মামলার বিচার দাবি করে তা দ্রুত নিস্পত্তির আহ্বান জানায়।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশে গুপ্তহত্যা
বিষয়শ্রেণী:২০২০-এ বাংলাদেশে অপরাধ
বিষয়শ্রেণী:বাংলাদেশে পুলিশি নৃশংসতা
বিষয়শ্রেণী:২০২০-এ বাংলাদেশে খুন
ক্ষুধার জ্বালা

***ক্ষুধার জ্বালা*** ১৯৯৭ সালে মুক্তিপ্রাপ্ত বাংলাদেশী নাট্য চলচ্চিত্র। চলচ্চিত্রটি পরিচালনা করেছেন এনায়েত করিম। শ্রেষ্ঠাংশে অভিনয় করেছেন মান্না, শাহনাজ, রাজীব, ডলি জহুর, দিলদার সহ আরও অনেকে।

চলচ্চিত্রটি ১৯৯৭ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।

## কাহিনি সংক্ষেপ

## অভিনয়ে

*মান্না
*শাহনাজ
*মেহেদী
*রেমানা
*রাজীব
*ডলি জহুর
*দিলদার
*মর্জিনা
*গাঙ্গুয়া
*আরমান
*মুক্তা
*মালতী
*শাখা
*আমির সিরাজী
*অরুন রবি
*মান্নান
*রমিজ
*মন্টু শেঠ


## সঙ্গীত
*ক্ষুধার জ্বালা* চলচ্চিত্রের গান রচনা করেছেন এনায়েত করিম ও কবির বকুল। এবং গানে কণ্ঠ দিয়েছেন রুনা লায়লা, এন্ড্রু কিশোর, খালিদ হাসান মিলু, শাকিলা জাফর, রিজিয়া পারভীন, বেবী নাজনীন, নওরীন, জুই।

## তথ্যসূত্র

## বহিঃসংযোগ

* 

বিষয়শ্রেণী:১৯৯৭-এর চলচ্চিত্র
ক্যামেল টো

**ক্যামেল টো,** হলো একটি অপভাষা যা দিয়ে আঁটসাঁট কাপড়ের মধ্য দিয়ে নারীর লেবিয়া মেজরার রুপরেখাকে বোঝানো হয়।    শারীরবৃত্তীয় কারণের সমাহার এবং অত্র এলাকার কাপড়ের আচ্ছাদনের টানে, ঊরুসন্ধি এবং মন্স পিউবিসের আকৃতি অনেকটাউটের অগ্রপদ সদৃশ পরিলক্ষিত হয়। ক্যামেল টো সাধারণত দেখা যায় টানটান কাপড় যেমন লেগিংস, শর্টস, হটপ্যান্টস বা সুইমস্যুট পরিধান করলে।  

জনসমক্ষে বা মিডিয়াতে ক্যামেল টো প্রদর্শন বেশ কয়েকটি অনুষ্ঠানে বিতর্ক সৃষ্টি করেছে।    

## আরও দেখুন
* হয়েল টেইল 

## তথ্যসূত্র

## বহিঃসংযোগ
*      

বিষয়শ্রেণী:যৌন অপশব্দ
বিষয়শ্রেণী:মহিলা এবং যৌনতা
বিষয়শ্রেণী:ভালভা
বিষয়শ্রেণী:যৌন ফেটিসিজম
বিষয়শ্রেণী:পোশাক বিতর্ক
বিষয়শ্রেণী:যৌন বস্তুকাম
বিষয়শ্রেণী:নারী ও যৌনতা
ডাউন টু ফাক

**"ডাউন টু ফাক"** **(ডিটিএফ),** একটি অপভাষা, যা দিয়ে এমন ব্যক্তিকে বোঝায় যে অন্য কোনও ব্যক্তির সাথে সহবাস (বা ফাক) করতে ইচ্ছুক, প্রায়শই নৈমিত্তিক যৌনতার আকারে।  ২০০৭ সাল থেকে এই শব্দটি ব্যবহৃত হয়ে আসছে, *[[ সুপারবাদ (চলচ্চিত্র) |সুপারব্যাড]]* চলচ্চিত্রে এটি প্রথম উল্লেখ করা হয়েছিল। তারপর থেকে এটি মিডিয়া, চলচ্চিত্র এবং সংগীতে ব্যাপকভাবে ব্যবহৃত হচ্ছে। এটি ছিল *[[ জার্সি শোর (টিভি সিরিজ) |জার্সি শোর]]*  টেলিভিশন ধারাবাহিকে মাইকেল সোরেন্টিনোর মুখের বুলি।     

## তথ্যসূত্র

বিষয়শ্রেণী:যৌন অপশব্দ
বিষয়শ্রেণী:ইংরাজী ভাষার অপভাষা
নাগা শৌর্য

**নাগা শৌর্য** একজন ভারতীয় চলচ্চিত্র অভিনেতা, যিনি মূলত তেলুগু চলচ্চিত্রে অভিনয় করে থাকেন। তিনি ২০১১ সালের তেলুগু চলচ্চিত্র *ক্রিকেট, গার্লস অ্যান্ড বিয়ার* দিয়ে অভিনয়ে আত্মপ্রকাশ করেছিলেন। তিনি ২০১৪ সালে জাতীয় পুরস্কারপ্রাপ্ত চলচ্চিত্র *চান্দামামা কাথালু*-তে অভিনয় করেছিলেন। পরবর্তীতে তিনি *উহালু গুসাগুসালাদে* (২০১৪), *দিক্কুলু চুদকু রামায়া* (২০১৪), *কল্যাণা বৈভগামে* (২০১৬), *জ্যো অচিউতানন্দ* (২০১৬) এবং *চলো* (২০১৮)-এর মতো বক্স অফিস হিট চলচ্চিত্রগুলিতে অভিনয় করেছিলেন।

## চলচ্চিত্রের তালিকা

## তথ্যসূত্র

## বহিঃসংযোগ

*    
* 

বিষয়শ্রেণী:১৯৮৯-এ জন্ম
বিষয়শ্রেণী:তেলুগু অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:অন্ধ্রপ্রদেশের অভিনেতা
দ্য লাইফস্টাইল

***দ্য লাইফস্টাইল***  হ'ল মার্কিন যুক্তরাষ্ট্রের সুইংগিং সম্পর্কে একটি মার্কিন তথ্যচিত্র। 

## তথ্যসূত্র

## আরো দেখুন

* সুইংগিং (যৌন অনুশীলন) 
* *[[আমেরিকান সুইং]]* 
* *[[Swingtown|সুইংটাউন]]* 
* প্লেটো'স রিট্রিট 
* উন্মুক্ত বিবাহ

## বহিঃসংযোগ

* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৯৯-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন প্রামাণ্য চলচ্চিত্র
বিষয়শ্রেণী:দলগত যৌনকর্ম
বিষয়শ্রেণী:যৌনতা ও লিঙ্গ পরিচয় ভিত্তিক সংস্কৃতি
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
মায়ের কসম

***মায়ের কসম*** ১৯৯৮ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন মোস্তফা আনোয়ার। শ্রেষ্ঠাংশে অভিনয় করেছেন মান্না, শাহনাজ, রাজীব, ডলি জহুর, মিজু আহমেদ, দিলদার সহ আরও অনেকে।

চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।

## কাহিনি সংক্ষেপ

## অভিনয়ে

*মান্না
*শাহনাজ
*শাহীন আলম
*নিশি
*রাজীব
*ডলি জহুর
*মিজু আহমেদ
*রেহানা
*দুলারী
*আজহারুল ইসলাম
*সিরাজ হায়দার
*ববি
*দিলদার
*আরমান


## সঙ্গীত
*মায়ের কসম* চলচ্চিত্রের গান রচনা করেছেন আহমেদ ইমতিয়াজ বুলবুল ও মনিরুজ্জামান মনির। সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন সৈয়দ আবদুল হাদী, এন্ড্রু কিশোর, কনকচাঁপা, আগুন, ডলী সয়ন্তনী, শাকিলা জাফর।

## তথ্যসূত্র

## বহিঃসংযোগ

* 

বিষয়শ্রেণী:১৯৯৮-এর চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
লোপিতালের নিয়ম

গণিতে, বিশেষত ক্যালকুলাসে, **লুপিতালের নিয়ম** (—রিগল্য দ্যু লুপিতাল) অসংজ্ঞায়িত গাণিতিক রাশির সীমা নির্ধারণের জন্য একটি সংক্ষিপ্ত পদ্ধতি। নিয়মটির প্রয়োগ (বা পুনরায় প্রয়োগ) প্রায়শই একটি অসংজ্ঞায়িত রাশিকে এমন একটি রাশিতে রূপান্তরিত করে, যার মান প্রতিস্থাপনের মাধ্যমে সহজেই  নির্ণয় করা যায়।এই বিধিটির নামকরণ করা হয়েছে সপ্তদশ শতাব্দীর ফরাসি গণিতবিদ গিয়্যোম দ্য লুপিতালের নামে। যদিও লুপিতালকে নিয়মটির প্রবর্তক বলা হয়, তবে নিয়মটি সম্পর্কে তাঁকে প্রথম ধারণা দেন সুইস গণিতবিদ জোহান বার্নৌলি ১৬৯৪ সালে; বার্নৌলি লুপিতালের গুরু ছিলেন।

## নিয়ম
 এবং  দুটি অপেক্ষক যদি একটি খোলা ব্যবধি বা উন্মুক্ত সীমায় অন্তরীকরণযোগ্য হয়, কেবল *সম্ভবত* x=c বিন্দুতে ছাড়া

\lim_{x\to c}f(x)=\lim_{x\to c}g(x)=0   হলে তখন \lim_{x\to c}\frac{f'(x)}{g'(x)} বিদ্যমান থাকলে অথবা সীমা যদি +\infty বা -\infty হয়, তবে
:\lim_{x\to c}\frac{f(x)}{g(x)} = \lim_{x\to c}\frac{f'(x)}{g'(x)}
## ইতিহাস

গিলিয়াম দে লা'হোপিটাল ( লা'হসপিটাল নামেও লেখা হয়) ১৬৯৬ সালে তার লিখিত বই *[[Analyse des Infiniment Petits pour l'Intelligence des Lignes Courbes]]* (
আক্ষরিক অনুবাদ : *বক্ররেখা বোঝার জন্য অসীম ক্ষুদ্র বিশ্লেষণ *) -তে নিয়মটি প্রথম প্রকাশ করেন ৷ বইটি ডিফারেন্সিয়াল ক্যালকুলাস এর উপর লিখিত প্রথম বই ৷
তবে সুইস গণিতবিদ জোহান বার্নৌলি-কে নিয়মটির আবিষ্কারক মনে করা হয় ৷
## সাধারণ রূপ

লা'হোপিটালের নিয়মের সাধারণ রূপটি অনেকগুলো নিয়মকে ধারণ করে। ধরা যাক,  এবং  সম্প্রসারিত বাস্তব সংখ্যা (অর্থাৎ বাস্তব সংখ্যা, ধনাত্বক অসীম সংখ্যা অথবা ঋনাত্মক অসীম সংখ্যা) ৷  একটি উন্মুক্ত সীমা যার মধ্যে অথবা যেকোনো এক প্রান্তে  বিন্দু অবস্থিত (এক প্রান্তে: অসীম হলে) ৷ বাস্তব ফাংশন  এবং , বিন্দু  ব্যতীত  এর সকল মান এর জন্য অন্তরীকরণযোগ্য এবং  বিন্দু  ব্যতীত  এর সকল মান এর জন্য g'(x)\ne 0 ৷ তাহলে ধরা যাক \lim_{x\to c}\frac{f'(x)}{g'(x)} = L  ৷ সুতরাং নিয়মটি এমন অবস্থার ক্ষেত্রে প্রযোজ্য যেখানে ডেরাইভেটিভসের অনুপাতের একটি সসীমা বা অসীম সীমা রয়েছে, তবে এমন অবস্থার ক্ষেত্রে প্রযোজ্য নয় যখন অনুপাতের মান স্থায়ীভাবে ওঠানামা করে (যেমন:  এর মান  এর খুব কাছাকাছি চলে যায়)।

হয়
:\lim_{x\to c}f(x) = \lim_{x\to c}g(x) = 0
অথবা
:\lim_{x\to c}|f(x)| = \lim_{x\to c}|g(x)| = \infty,
তাহলে
:\lim_{x\to c}\frac{f(x)}{g(x)}=L.
যদিও আমরা সবসময় *x*&nbsp;&rarr; *c*  লিখেছি ,তবে  যখন  এর সসীম প্রান্তবিন্দু হবে,তখন লিমিট এক-পার্শ্বীয় (*x*&nbsp;&rarr; *c*+ or *x*&nbsp;&rarr; *c*&minus;) লিমিট হতে পারে।

## তথ্যসূত্র

বিষয়শ্রেণী:ক্যালকুলাসের উপপাদ্য
অন্ধ আইন

***অন্ধ আইন*** ১৯৯৮ সালে মুক্তিপ্রাপ্ত বাংলাদেশী নাট্য চলচ্চিত্র। চলচ্চিত্রটি পরিচালনা করেছেন এস এম বাবুল। শ্রেষ্ঠাংশে অভিনয় করেছেন মান্না, শাহনাজ, রুবেল, তানিয়া, হুমায়ূন ফরীদি, গোলাম মুস্তাফা, রিনা খান, প্রবীর মিত্র, দিলদার সহ আরও অনেকে।

চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।

## অভিনয়ে

* মান্না
* শাহনাজ
* রুবেল
* তানিয়া
* হুমায়ূন ফরীদি
* গোলাম মুস্তাফা
* রিনা খান
* প্রবীর মিত্র
* দিলদার


## সঙ্গীত
*অন্ধ আইন* চলচ্চিত্রের গান রচনা করেছেন কবির বকুল। সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন সৈয়দ আবদুল হাদী, এন্ড্রু কিশোর, কনকচাঁপা, আগুন, ডলী সয়ন্তনী, শাকিলা জাফর।

## তথ্যসূত্র

## বহিঃসংযোগ

* বাংলাদেশ ফিল্ম আর্কাইভে অন্ধ আইন

বিষয়শ্রেণী:১৯৯৮-এর চলচ্চিত্র
বিষয়শ্রেণী:শওকত আলী ইমন সুরারোপিত চলচ্চিত্র
এলিজাবেথ হার্টম্যান

**ম্যারি এলিজাবেথ হার্টম্যান** (২৩ ডিসেম্বর ১৯৪৩ - ১০ জুন ১৯৮৭) ছিলেন একজন মার্কিন অভিনেত্রী। তিনি তার অভিষেক চলচ্চিত্র *[[আ প্যাচ অব ব্লু]]* (১৯৬৫) চলচ্চিত্রে অন্ধ তরুণী সেলিনা ডার্সি চরিত্রে অভিনয়ের জন্য সর্বাধিক পরিচিত, এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন। পরের বছর তিনি ফ্রান্সিস ফোর্ড কোপলার *ইউ আর আ বিগ বয় নাউ* চলচ্চিত্রে বারবারা ডার্লিং চরিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। হার্টম্যান ডন সিগেলের *দ্য বিগিল্ড* ও জনপ্রিয় চলচ্চিত্র *ওয়াকিং টল*-এ শ্রেষ্ঠাংশে অভিনয় করেন। তিনি *দ্য গ্লাস মেনেজারি* নাটকে লরা উইংফিল্ড ও ব্রডওয়ে মঞ্চে *আওয়ার টাউন* নাটকে এমিলি ওয়েব চরিত্রে অভিনয় করে প্রসিদ্ধি অর্জন করেন।

## প্রারম্ভিক জীবন
ম্যারি এলিজাবেথ হার্টম্যান ১৯৪৩ সালের ২৩শে ডিসেম্বর ওহাইও অঙ্গরাজ্যের ইয়ংসটাউনে জন্মগ্রহণ করেন। তার মাতা ক্লেয়ার (বিবাহপূর্ব মুল্যালি; ১৯১৮-১৯৯৭) এবং পিতা বি.সি. হার্টম্যান (১৯১৪-১৯৬৪)। তার জ্যানেট নামে এক বোন এবং উইলিয়াম নামে এক ভাই ছিল। তিনি বোর্ডম্যান হাই স্কুলের সুদক্ষ নাট্যতত্ত্বের শিক্ষার্থী ছিলেন। ১৯৬১ সালে তিনি এই প্রতিষ্ঠান থেকে পড়াশোনা সমাপ্ত করেন। তিনি *দ্য গ্লাস ম্যানেজারি* মঞ্চনাটকে লরা চরিত্রে অভিনয়ের জন্য এই অঙ্গরাজ্যের উচ্চ বিদ্যালয়ের মঞ্চনাটকের সেরা অভিনেত্রীর পুরস্কার লাভ করেন। এই সময়ে তিনি ইয়ংসটাউন প্লেহাউজে আর্থার লরেনৎসের *আ ক্লিয়ারিং ইন দ্য উডস* এবং *আওয়ার টাউন*-সহ একাধিক মঞ্চনাটকে অভিনয় করেন। তিনি পিট্‌সবার্গের কার্নেগি মেলন বিশ্ববিদ্যালয়ে উচ্চতর শিক্ষা গ্রহণ করেন। সেখানে তার ভবিষ্যৎ স্বামী গিল ডেনিসের সাথে পরিচয় ঘটে। হার্টম্যান এই সময়ে কেনলি প্লেয়ার্সের হয়ে গ্রীষ্মকালীন মঞ্চনাটকে কাজ করেন।

## পুরস্কার ও মনোনয়ন

## তথ্যসূত্র

### উৎস
* 

## বহিঃসংযোগ

* 
* 
* 

বিষয়শ্রেণী:১৯৪৩-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:১৯৮৭-এ আত্মহত্যা
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:ওহাইওর অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:পেনসিলভেনিয়ায় আত্মহত্যা
বিষয়শ্রেণী:আত্মহননকারী মার্কিন অভিনেত্রী
বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:পিটসবার্গের অভিনেত্রী
বিষয়শ্রেণী:আত্মহননকারী নারী
কামজং জেলা

**কামজং জেলা** উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের উত্তরপূর্ব দিকে অবস্থিত৷ ২০১৬ খ্রিস্টাব্দে ৮ই ডিসেম্বর উখরুল জেলা থেকে এই জেলাটি গঠন করা হয়৷ জেলাটির জেলাসদর কামজং অঞ্চলে অবস্থিত৷ 

কামজং জেলার সাথে পূর্ব দিকে মিয়ানমারের দীর্ঘ আন্তর্জাতিক সীমান্ত রয়েছে। জেলাটির উত্তরদিকে রয়েছেন উখরুল জেলা, পশ্চিম দিকে রয়েছে কাংপোকপি জেলা, দক্ষিণ দিকে রয়েছে তেংনৌপাল জেলা এবং উত্তর-পূর্ব দিকে রয়েছে মিয়ানমার রাষ্ট্রের সাগাইং প্রদেশের খামটি জেলা এবং দক্ষিণ-পূর্বে রয়েছে তামু জেলা৷ জেলাটির ভূমিতল পার্বত্য এবং উচ্চতা ৯১৩ মিটার থেকে ৩১১৪ মিটারের মধ্যবর্তী৷ জেলাসদরটি রাজধানী ইম্ফল শহরের থেকে ১২০ কিলোমিটার দীর্ঘ সড়কপথে যুক্ত৷

## অধিবাসী সম্প্রদায়
কামজং জেলায় অধিকাংশ বাসিন্দাই তাংখুল নাগা জনজাতির লোক বসবাস করে, যা এই জেলার মোট জনসংখ্যার প্রায় ৯৪ শতাংশ৷ এছাড়া এই জেলায় রয়েছে ৪.৬ শতাংশ কুকি জনগোষ্ঠীর মানুষ৷ তাংখুল নাগা এবং থাডো-কুকি উভয় সম্প্রদায়ই ২০১১ খ্রিস্টাব্দে জনগণনা বিজ্ঞপ্তিতে মণিপুরে তফশিলি জাতি ও উপজাতি তালিকার তফশিলি জনজাতির আওতাভুক্ত৷ এই জেলায় বসবাসকারীর অধিকাংশই ১৯৯২ খ্রিস্টাব্দের দেশের সংখ্যালঘু আইনের অন্তর্গত ধর্মীয় সংখ্যালঘু খ্রিস্টান ধর্মাবলম্বী৷

## বিভাগ
কামজং জেলার বিভাগ বা তহশিলগুলি হলো,
* কামজং
* সাহাম্ফুং
* কাসোম খুলেন
* ফুঙ্গিয়ার

## তথ্যসূত্র

বিষয়শ্রেণী:মণিপুরের জেলা
বিষয়শ্রেণী:কামজং জেলা
রাজকৃষ্ণ মুখোপাধ্যায়

**রাজকৃষ্ণ মুখোপাধ্যায়** (৩১ অক্টোবর ১৮৪৫ — ১০ অক্টোবর ১৮৮৬) একজন বাঙালি লেখক, ভাষাবিদ ও প্রাবন্ধিক।

## প্রারম্ভিক জীবন
ব্রিটিশ ভারতের নদিয়া জেলার গোস্বামী দুর্গাপুর গ্রামে (বর্তমানে বাংলাদেশের কুষ্টিয়া জেলা) তার জন্ম হয় ১৮৪৫ সালে। তার পিতা আনন্দচন্দ্র মুখোপাধ্যায় ছিলেন নীল কারখানার দেওয়ান। তিনি কৃষ্ণনগর সরকারি কলেজ থেকে এন্ট্রান্স ও এফএ পাশ করে ও  ১৮৬৬ সালে প্রেসিডেন্সি কলেজে ভর্তি হন। ১৮৬৭ আসলে দর্শনশাস্ত্রে এমএ এবং ১৮৬৮ সালে বিএল পরীক্ষায় তিনি অসাধারণ কৃতিত্ব নিয়ে পাশ করেন। রাজকৃষ্ণ কলকাতা জেনারেল অ্যাসেমব্লিজ ইনস্টিটিউশন, প্রেসিডেন্সি কলেজ, কটক ল কলেজ ও বহরমপুর কৃষ্ণনাথ কলেজে অধ্যাপনা করেন।

## অবদান
১৮৭৯-৮৬ পর্যন্ত তিনি সরকারের বাংলা অনুবাদকের কাজে নিযুক্ত ছিলেন। তিনি বহরমপুর আদালত ও কলকাতা হাইকোর্টে কিছুদিন ওকালতিও করেন। রাজকৃষ্ণ ১৮৭৬ সালে ভারতবর্ষীয় বিজ্ঞান সভার পরিচালক সমিতির সদস্য এবং ১৮৮২ সালে পাঠ্যপুস্তক নির্বাচন সমিতির সদস্য ও অনুবাদক ছিলেন। তিনি কলকাতার এশিয়াটিক সোসাইটির সদস্য ছিলেন। ফারসি, উর্দু, ওড়িয়া, সংস্কৃত, জার্মান, ফরাসি, ল্যাটিন ও পালি ইত্যাদি একাধিক ভাষায় তিনি পারদর্শী ছিলেন। ভূদেব মুখোপাধ্যায়ের এডুকেশন গেজেট ও বঙ্কিমচন্দ্রের ''বঙ্গদর্শনে'' তাঁর অনেক গবেষণামূলক প্রবন্ধ প্রকাশিত হয়। বাংলা গদ্য ও পদ্যে তাঁর যথেষ্ট পারঙ্গমতা ছিল। তাঁর ভারতমাত কবিতা ও ভারতমহিমা প্রবন্ধে জাতীয়তাবোধের পরিচয় পাওয়া যায়।

## রচিত গ্রন্থ
* বাঙলার ইতিহাস 
* যৌবনোদ্যান (১৮৬৮)
* মিত্রবিলাপ ও অন্যান্য কবিতাবলী (১৮৬৯)
* রাজবালা (১৮৭০)
* কাব্যকলাপ (১৮৭০)
* প্রথম শিক্ষা বাংলা ব্যাকরণ (১৮৭২)
* প্রথম শিক্ষা বাংলার ইতিহাস (১৮৭৪) 
* প্রথম শিক্ষা বাংলার ইতিহাস
* কবিতামালা (১৮৭৭)
* নানা প্রবন্ধ (১৮৮৫)
* মেঘদূত

## তথ্যসূত্র

বিষয়শ্রেণী:১৮৪৫-এ জন্ম
বিষয়শ্রেণী:১৮৮৬-এ মৃত্যু
বিষয়শ্রেণী:বাঙালি অনুবাদক
বিষয়শ্রেণী:বাঙালি প্রাবন্ধিক
বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:কুষ্টিয়া সদর উপজেলার ব্যক্তি
বিষয়শ্রেণী:কুষ্টিয়া জেলার লেখক
বিষয়শ্রেণী:কুষ্টিয়া জেলার আইনজীবী
বিষয়শ্রেণী:খুলনা বিভাগের শিক্ষায়তনিক
বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষক
স্বাধীনতা স্মারক সম্মাননা পদক

**স্বাধীনতা স্মারক সম্মাননা পদক** চট্টগ্রাম সিটি কর্পোরেশন কর্তৃক প্রবর্তিত একটি বাৎসরিক সম্মাননা। স্ব স্ব ক্ষেত্রে বিশেষ অবদানের জন্য চট্টগ্রাম সিটি কর্পোরেশন ২০১৪ সাল থেকে এ সম্মাননা পদক প্রদান করে আসছে। ২০১৬ সালে পদক প্রদান অনুষ্ঠানে তৎকালীন মেয়র আ জ ম নাসির উদ্দীন বলেন "গুণীদের মূল্যায়ন এবং মহান স্বাধীনতা যুদ্ধের মর্যাদা সমুন্নত রাখতেই এ পদক প্রদান কর্মসূচি।"

## পদকপ্রাপ্তদের তালিকা
   
### ২০১৫
থিয়েটার ইন্সটিটিউট মিলনায়তনে তৎকালীন মেয়র মনজুর আলম এ সম্মাননা প্রদান করেন।

### ২০১৬
২৬ মার্চ ২০১৬ তারিখে থিয়েটার ইনস্টিটিউট চট্টগ্রামে তৎকালীন মেয়র  আ জ ম নাছির উদ্দীন সম্মাননা পদক প্রদান করেন।    

### ২০১৭
২৬ মার্চ ২০১৭ তারিখে থিয়েটার ইনস্টিটিউট মিলনায়তনে আয়োজিত অনুষ্ঠানে পদক তুলে দেন মেয়র আ জ ম নাছির উদ্দীন।

### ২০১৮
২৬ মার্চ ২০১৮খ্রি. সোমবার, বিকেলে নগরীর থিয়েটার ইনস্টিটিউট মিলনায়তনে আ জ ম নাছির উদ্দীন সম্মাননা প্রদান করেন। 

### ২০১৯
২৬ মার্চ বিকেলে নগরীর থিয়েটার ইনস্টিটিউটে মহান স্বাধীনতা ও জাতীয় দিবসের অনুষ্ঠানে গুণী ব্যক্তি এবং তাদের পরিবারের সদস্যদের হাতে এই স্মারক-সম্মাননা পদক তুলে দেন সিটি মেয়র আ জ ম নাছির উদ্দীন।

### ২০২০

## তথ্যসূত্র


বিষয়শ্রেণী:বাংলাদেশী পুরস্কার
বিষয়শ্রেণী:চট্টগ্রাম সিটি কর্পোরেশন
বিষয়শ্রেণী:২০১৪-এ প্রতিষ্ঠিত
ফেরজল জেলা

**ফেরজল জেলা** উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের দক্ষিণ-পশ্চিম দিকে অবস্থিত৷ ২০১৬ খ্রিস্টাব্দে ৮ই ডিসেম্বর চূড়াচাঁদপুর জেলা থেকে এই জেলাটি গঠন করা হয়৷ জেলাটির জেলাসদর কামজং অঞ্চলে অবস্থিত৷ 

ফেরজল জেলাটির উত্তর-পশ্চিম দিকে রয়েছে জিরিবাম জেলা, উত্তরদিকে রয়েছেন নোনে জেলা, পূর্ব দিকে রয়েছে চূড়াচাঁদপুর জেলা, দক্ষিণ দিকে রয়েছে মিজোরাম রাজ্যের সাইতুয়াল জেলা (পূর্বতন চাম্ফাই জেলা), দক্ষিণ-পশ্চিম দিকে রয়েছে আইজল জেলা এবং উত্তর-পূর্ব দিকে রয়েছে আসাম রাজ্যের কাছাড় জেলা৷ এছাড়া জেলাটির সাথে দক্ষিণ-পূর্ব দিকে মিয়ানমার রাষ্ট্রের ছিন রাজ্যের ফালাম জেলার সহিত অন্তর্রাষ্ট্রীয় সীমানা রয়েছে৷

## অবস্থান
ফেরজল জেলা মণিপুর রাজ্যের দক্ষিণাংশে ৯৩° ১৬' ১৬.০৪৪০' পূর্ব দ্রাঘিমা এবং ২৪° ১৫' ৪৩.০৫২৪' উত্তর অক্ষাংশে অবস্থিত৷ জেলাটির দক্ষিণে রয়েছে মিজোরামের সিনলুং পর্বতশ্রেণী৷ সরকারি নথি অনুসারে ফেরজল জেলায় মোটামুটি ২০০টি গ্রাম রয়েছে৷

২০১৬ খ্রিস্টাব্দে ৮ই ডিসেম্বর রাজ্যের ৫৫ নং বিধানসভা কেন্দ্র টিপাইমুখ এবং ৫৬ নং বিধানসভা কেন্দ্র থানলোন একত্রিত করে এই জেলাটি গঠন করা হয় এবং ফেরজলকে জেলাটির সদর শহর ঘোষণা করা হয়৷ মণিপুরে নতুন সাতটি জেলা গঠন নিয়ে একাধিক বিতর্ক ও বাগবিতণ্ডার পরে স্থানীয়রা জাঁকজমকপূর্ণ অনুষ্ঠানের মাধ্যমে ফেরজল জেলা গঠনকে সমর্থন করেছেন৷  ঐ বছরই তৎকালীন মণিপুরের মুখ্যমন্ত্রী ওক্রাম ইবোবি সিংহ ফেরজল গ্রামে এই নতুন জেলার প্রশাসনিক দপ্তর উদ্বোধন করেন৷

### পরিবহন
ফেরজল গ্রামটি রজ্যের রাজধানী ইম্ফলের সাথে সড়ক পথে সংযুক্ত৷ ২০১৭ খ্রিস্টাব্দে ইম্ফল থেকে ফেরজলে প্রথম স্থায়ী বাস পরিবহন পরিষেবা শুরু হয়৷ 

## ভূপ্রকৃতি ও আবহাওয়া
জেলাটি আর্দ্র উপক্রান্তীয় মৌসুমী অবহাওয়া প্রভাবিত৷ মাটি মোটামুটিভাবে উর্বর এবং দোঁয়াশ ও এঁটেলমাটির মিশ্র প্রভাব লক্ষ্যনীয়৷ মাপক অনুযায়ী সর্বনিম্ন শীতকালীন উষ্ণতা  এবং সর্বোচ্চ গ্রীষ্মকালীন উষ্ণতা  এর মধ্যে হেরফের করে৷ গড় বার্ষিক বৃষ্টিপাত ৷ জেলাটির উচ্চতা সমুদ্রপৃষ্ঠ থেকে ১০৩৭ মিটার থেকে ৩৪০২ মিটারের মধ্যে, তথা গড় উচ্চতা বিচারে জেলাটি পার্বত্য জেলা৷

## তথ্যসূত্র

বিষয়শ্রেণী:মণিপুরের জেলা
বিষয়শ্রেণী:ফেরজল জেলা
বিষয়শ্রেণী:ভারতের সংখ্যালঘু ঘনীভূত জেলা
আশিম গুলাটি

**আশিম গুলাটি** (জন্ম: ২০ জুলাই, ১৯৯০) হলেন একজন ভারতীয় মডেল এবং চলচ্চিত্র ও টেলিভিশন অভিনেতা। তিনি *[[গুলমোহর গ্র্যান্ড]]*-এ নীল গুজরাল, *[[দিল সম্ভল যা জরা]]*-তে রেহান খান্না ও *[[কর্ণ সঙ্গিনী]]*-তে কর্ণ চরিত্রে অভিনয়ের জন্য বিশেষভাবে পরিচিত।

## কর্মজীবন
২০১৫ সালে *[[গুলমোহর গ্র্যান্ড]]*-এ অভিনয়ের মাধ্যমে আশিম গুলাটি টেলিভিশন জগতে পদার্পণ করেন।

২০১৬ সালে *[[তুম বিন ২]]* ছবিতে নেহা শর্মার বিপরীতে অমর চরিত্রে অভিনয়ের মাধ্যমে তিনি চলচ্চিত্র জগতে পদার্পণ করেন। সেই বছরই *[[ইয়ে হ্যায় আশিকি]]* ছবিতে তিনি আয়ূষ চরিত্রে অভিনয় করেন।

২০১৭ সালে আশিম স্টার প্লাসের *[[দিল সম্ভল জা জরা]]*-এ স্মৃতি কালরার বিপরীতে রেহান চরিত্রে অভিনয় করেন।

২০১৮ সালে তিনি স্টার প্লাসের *[[কর্ণ সঙ্গিনী]]*-তে তেজস্বী প্রকাশের বিপরীতে কর্ণ চরিত্রে অভিনয় করেন।

## ফিল্মোগ্রাফি
### টেলিভিশন

### চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় পুরুষ মডেল
বিষয়শ্রেণী:হিন্দি টেলিভিশন অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:দিল্লির অভিনেতা
বিষয়শ্রেণী:দিল্লির ব্যক্তি
বিষয়শ্রেণী:মেয়ো কলেজের প্রাক্তন ছাত্র/ছাত্রী
বিষয়শ্রেণী:১৯৯০-এ জন্ম
বিষয়শ্রেণী:হিন্দি টেলিভিশনের অভিনেতা
শামসুল হক চৌধুরী

**শামসুল হক চৌধুরী** দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-

* শামসুল হক চৌধুরী (চট্টগ্রামের রাজনীতিবিদ)–বাংলাদেশী রাজনীতিবিদ যিনি তৎকালীন যিনি চট্টগ্রাম-১২ আসনের সংসদ সদস্য।
* শামসুল হক চৌধুরী (রংপুরের রাজনীতিবিদ) –বাংলাদেশী রাজনীতিবিদ যিনি তৎকালীন রংপুর-১২ ও রংপুর-১৩ আসনের সংসদ সদস্য ছিলেন।

## আরও দেখুন

* শামসুল হক –দ্ব্যর্থতা নিরসন পাতা।
* মোঃ শামসুল হক –দ্ব্যর্থতা নিরসন পাতা।

* শামছুল হক, বাংলাদেশী রাজনীতিবিদ ও সাতক্ষীরা-২ আসনের সাবেক সংসদ সদস্য।
* মো. শামসুল হক, লেফটেন্যান্ট জেনারেল।
* সামসুল হক, বীর প্রতীক, শহীদ মুক্তিযোদ্ধা।
* এম শামসুল হক, বাংলাদেশী রাজনীতিবিদ, সাবেক সেনাকর্মকর্তা, সাবেক সংসদ সদস্য ও সাবেক মন্ত্রী ছিলেন।

* সৈয়দ শামসুল হক, বাংলাদেশী সাহিত্যিক।
* এ. কে. এম. সামসুল হক খান, বাংলাদেশের মুক্তিযোদ্ধা।
রাডার অনলাইন

**রাডার অনলাইন** হ'ল একটি আমেরিকান বিনোদন এবং গসিপ ওয়েবসাইট যা একচেটিয়াভাবে অনলাইন হওয়ার আগে ২০০৩ সালের সেপ্টেম্বরে প্রথম মুদ্রণ এবং অনলাইন প্রকাশনা হিসাবে প্রকাশিত হয়েছিল।  ২০০৮ সাল পর্যন্ত ম্যাগাজিনটির মালিক আমেরিকান মিডিয়া ইনক।  আমেরিকান মিডিয়ার চিফ কনটেন্ট অফিসার ডিলান হাওয়ার্ড প্রকাশনার তদারকি করেছেন। 

## ইতিহাস
বিনোদন, ফ্যাশন, রাজনীতি এবং মানুষের আগ্রহের উপর নিবন্ধ প্রকাশিত *রাডার* পত্রিকাটি ২০০৩ সালের সেপ্টেম্বরে মেরের রোশন প্রতিষ্ঠা ও সম্পাদনা করেছিলেন।  তিনটি পরীক্ষামূলক ইস্যু সিরিজের পরে, তিনি জেফরি অ্যাপস্টাইন সহ বিনিয়োগকারী এবং পরিবারের সদস্যদের সহায়তায় ২০০৫ এবং আবার ২০০ again সালে এটি পুনরায় চালু করেছিলেন।  *রাডার* ২০০৭ সালে আমেরিকান সোসাইটি অফ ম্যাগাজিন এডিটরস দ্বারা একটি সাধারণ এক্সেলেন্স মনোনীত হয়েছিলেন। এর ওয়েবসাইট রাডার অনলাইন এটি চালু হওয়ার এক মাস পরেই এক মিলিয়ন শ্রোতা অর্জন করেছে।    
&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (March 2012)">উদ্ধৃতি প্রয়োজন</span>]]* &#x5D;
শুরু থেকেই একটি ফ্লপ, প্রিন্ট ম্যাগাজিনটি হঠাৎ করে ২০০৮ সালে বন্ধ হয়ে যায়, তার প্রাথমিক ব্যাক, কোটিপতি রন বুর্কলের, যিনি *স্টার* এবং *জাতীয় এনকায়ার* প্রকাশক আমেরিকান মিডিয়াতে যথেষ্ট আগ্রহের মালিক ছিলেন, প্রত্যাহার করে *নিয়েছিলেন* । গসিপ, ফ্যাশন এবং পপ সংস্কৃতি সম্পর্কে সেলিব্রিটি আইটেমগুলিতে ফোকাস করে, ২০০৯ সালের মার্চ মাসে রাডার অনলাইন পুনরায় চালু হয়েছিল। এর আগে রাডার অনলাইন দ্বারা প্রকাশিত সমস্ত নিবন্ধ সাইট থেকে মুছে ফেলা হয়েছে।

## তথ্যসূত্র

## বহিঃসংযোগ

* অফিসিয়াল সাইট 
* গাওকার.কম এ চলমান রাডার কভারেজ 

বিষয়শ্রেণী:যুক্তরাষ্ট্রের সংবাদপত্র
বিষয়শ্রেণী:২০০৯-এ প্রতিষ্ঠিত ইন্টারনেট সম্পত্তি
বিষয়শ্রেণী:মার্কিন যুক্তরাষ্ট্রের বিলুপ্ত ম্যাগাজিন
বিষয়শ্রেণী:২০০৩-এ প্রতিষ্ঠিত ম্যাগাজিন
শাহ নেওয়াজ চৌধুরী মন্টু

**শাহ নেওয়াজ চৌধুরী মন্টু** (মৃত্যু: ২৯ ডিসেম্বর ১৯৯৭) বাংলাদেশের চট্টগ্রাম জেলার রাজনীতিবিদ ও শিল্পপতি যিনি তৎকালীন চট্টগ্রাম-১১ আসনের সংসদ সদস্য ছিলেন।

## প্রাথমিক জীবন
শাহ নেওয়াজ চৌধুরী মন্টু চট্টগ্রাম জেলার পটিয়ার হুলাইন গ্রামে জন্মগ্রহণ করেন।

## রাজনৈতিক জীবন
শাহ নেওয়াজ চৌধুরী মন্টু  ২৭ ফেব্রুয়ারি ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে চট্টগ্রাম-১১ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। তিনি ২৯ ডিসেম্বর ১৯৯৭ সালে মৃত্যুবরণ করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:চট্টগ্রাম জেলার ব্যবসায়ী
বিষয়শ্রেণী:১৯৯৭-এ মৃত্যু
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:চট্টগ্রাম জেলার ব্যক্তি
অ্যালিস নীল

**অ্যালিস ব্লু** বা **অ্যালিস নীল** হলো নভোনীল বা আসমানি রংয়ের কিছুটা হালকা একটি সাদারূপ আভা যা থিয়োডোর রুজভেল্টের কন্যা অ্যালিস রুজভেল্ট লংওয়ার্থের পছন্দের রঙ ছিল এবং এটি মার্কিন যুক্তরাষ্ট্রের ফ্যাশন রুচিবোধ জাগিয়ে তুলেছিলো।

লংওয়ার্থের সিগনেচার গাউন দ্বারা অনুপ্রাণিত হয়ে সৃষ্টি হয়েছিলো তুমুল জনপ্রিয় গান "অ্যালিস ব্লু গাউন"। সংগীতটি ১৯৪০ সালে আনা নেগাল এবং রে মিলান্ড অভিনীত একটি ছবির জন্য তৈরি করা হয়েছিল।

মার্কিন যুক্তরাষ্ট্রের নৌবাহিনী কর্তৃক রঙটি "ইউএসএস থিওডোর রুজভেল্টে" পদসম্মান এবং ভূষণের জন্য নির্দিষ্ট করা হয়েছে। "অ্যালিস ব্লু" মূল ১৯৮৭ এক্স১১ রঙের নামগুলোর মধ্যে একটি যা ওয়েব বিনির্মানে রঙ বর্ণনার ভিত্তি হয়ে ওঠেছে।

থাম্ব|বাম|250px|ভাসমান তুষার বা বরফস্তর সূর্যের আলোতে অ্যালিস নীল রঙ প্রদর্শিত করছে
খুব হালকা রঙের এবং কিছুটা সবুজাভ ঘরানার হওয়ায় নীল রঙের ছায়াময় এই রঙটিকে সাদা-নীল (বা নীল-সাদা) এবং বরফি/বরফ নীল হিসাবেও উল্লেখ করা হয়ে থাকে।

## তথ্যসূত্র

বিষয়শ্রেণী:রং (বর্ণ)
বিষয়শ্রেণী:নীলের বর্ণচ্ছটা
বিষয়শ্রেণী:সায়ানের বর্ণচ্ছটা
বিষয়শ্রেণী:সাদার বর্ণচ্ছটা
নুরুল ইসলাম চৌধুরী

**নুরুল ইসলাম চৌধুরী** (১৯২৫–৩ অক্টোবর ১৯৯৫) বাংলাদেশ আওয়ামী লীগের একজন রাজনীতিবিদ এবং চট্টগ্রাম ১১ আসনের সাবেক সংসদ সদস্য।

## প্রাথমিক জীবন
নুরুল ইসলাম চৌধুরী ১৯২৫ সালে চট্টগ্রাম জেলার পটিয়ার গোবিন্দরখীল গ্রামের হাদু চৌধুরী বংশে জন্মগ্রহণ করেন। ১৯৪৮ সালে ঢাকা বিশ্ববিদ্যালয় কর্মচারীদের ধর্মঘটের সময় সলিমুল্লাহ মুসলিম ছাত্রাবাস থেকে বহিষ্কৃত হন।

## রাজনৈতিক ও কর্মজীবন
নুরুল ইসলাম চৌধুরী শিক্ষাবিদ, আইনজীবী ও মুক্তিযুদ্ধের সংগঠক ছিলেন। ছাত্রজীবন থেকেই তিনি রাজনীতির সাথে যুক্ত হন। ১৯৪৬ থেকে ১৯৪৭ মেয়াদে তিনি তৎকালীন বঙ্গীয় মুসলিম ছাত্রলীগের চট্টগ্রাম শাখার সাধারণ সম্পাদক ছিলেন।  ১৯৫১ সালে তিনি আওয়ামী লীগে যোগ দেন। ১৯৫২ থেকে ১৯৫৪ মেয়াদে চট্টগ্রাম জেলা যুবলীগের সভাপতি ছিলেন। ১৯৫৩ থেকে ১৯৫৮ মেয়াদে চট্টগ্রাম জেলা আওয়ামী লীগের সাংগঠনিক সম্পাদক, ১৯৫৫ থেকে ১৯৫৮ মেয়াদে চট্টগ্রাম সদর মহকুমা আওয়ামী লীগের সাধারণ সম্পাদক এবং চট্টগ্রাম দক্ষিণ জেলা আওয়ামী লীগের প্রতিষ্ঠাতা সভাপতি হিসেবে দায়িত্ব পালন করেন। ১৯৫২ থেকে ১৯৭১ সাল পর্যন্ত তিনি চট্টগ্রামের বিভিন্ন কলেজে অধ্যাপনা করে। ঢাকা সুপ্রিম কোর্টের আইনজীবীও ছিলেন তিনি।

তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি তৎকালীন পাকিস্তানের এমপিএ নির্বাচিত হন। ১৯৭১ সালে মুক্তিযুদ্ধকালীন পূর্বাঞ্চলীয় ১ নম্বর জোনাল কাউন্সিলের চেয়ারম্যান এবং ১৯৭১ সালে পূর্বাঞ্চল যুবশিবির ১ নম্বর সেক্টরের পরিচালক ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন চট্টগ্রাম-১১ আসন থেকে সংসদ সদস্য নির্বাচিত হন। ১৯৭৩ থেকে ১৯৭৪ সাল পর্যন্ত শেখ মুজিবুর রহমানের তৃতীয় মন্ত্রিসভায় প্রথমে শিল্প প্রতিমন্ত্রী এবং পরবর্তীতে প্রতিরক্ষা প্রতিমন্ত্রীর হিসেবে দায়িত্ব পালন করেন। মোশতাক আহমেদের মন্ত্রিসভারও প্রতিমন্ত্রীর হিসেবে দায়িত্ব পালন করেন তিনি।

## মৃত্যু
নুরুল ইসলাম চৌধুরী ৩ অক্টোবর ১৯৯৫ সালে মৃত্যুবরণ করেন।

## তথ্যসূত্র

বিষয়শ্রেণী:১৯২৫-এ জন্ম
বিষয়শ্রেণী:১৯৯৫-এ মৃত্যু
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য
বিষয়শ্রেণী:মোশতাক আহমেদের মন্ত্রিসভার সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম জেলার আইনবিদ
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:শেখ মুজিবুর রহমানের চতুর্থ মন্ত্রিসভার সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
নজরুল ইসলাম (চট্টগ্রামের রাজনীতিবিদ)

**নজরুল ইসলাম** বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১১ ও চট্টগ্রাম-৭ আসনের সংসদ সদস্য ছিলেন।

## প্রাথমিক জীবন
নজরুল ইসলাম চট্টগ্রাম জেলার রাংগুনিয়া থানার সৈয়দবাড়ী গ্রামে জন্মগ্রহণ করেন।

## রাজনৈতিক জীবন
নজরুল ইসলাম ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন চট্টগ্রাম-১১ আসন থেকে সংসদ সদস্য নির্বাচিত হন। তিন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চট্টগ্রাম-৭ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:১৯২৭-এ জন্ম
বিষয়শ্রেণী:২০১১-এ মৃত্যু
চৌধুরী হারুনুর রশীদ

**চৌধুরী হারুনুর রশীদ** একজন ভাষাসৈনিক, মুক্তিযুদ্ধের সংগঠক ও বাংলাদেশের চট্টগ্রাম জেলার বামপন্থী রাজনীতিবিদ যিনি তৎকালীন চট্টগ্রাম-১১ আসনের সংসদ সদস্য ছিলেন।

## প্রাথমিক জীবন
চৌধুরী হারুনুর রশীদ চট্টগ্রাম জেলার পটিয়া উপজেলার মনসা গ্রামে জন্মগ্রহণ করেন।

## রাজনৈতিক জীবন
চৌধুরী হারুনর রশিদ বাংলাদেশ ট্রেড ইউনিয়ন কেন্দ্রের (টিইউসি’র) প্রতিষ্ঠাতা সভাপতি ছিলেন। রাজনৈতিক ও শ্রমিক আন্দোলনের বিশাল ক্যানভাসে ছড়ানো ছিল তার কর্মকাণ্ড। ৫২’র ভাষা আন্দোলনে অংশগ্রহণ করে প্রথম গ্রেফতার বরণ করেন। একনাগারে ৪ বছর জেল খেটে ৫৬ সালে মুক্তিপান। মুক্তির ২ বছর পর সামরিক শাসন জারী হলে তার উপর আবার গ্রেফতারী পরোয়ানা জারী হয়। পার্টি, রাজনীতি, শ্রমিক সংগঠনের কাজে গ্রেফতারী পরোয়ানা মাথায় নিয়ে দীর্ঘ ১৩ বছর আত্মগোপনে থেকে সংগঠন ও আন্দোলন গড়ে তোলেন। ৭১ এর মহান মুক্তিযুদ্ধ, ন্যাপ, সিপিবি, ছাত্র ইউনিয়নের মুক্তিযোদ্ধাদের নেতৃত্ব প্রদান করেন। বঙ্গবন্ধু হত্যার পর জিয়াউর রহমানের শাসনামলে স্বাধীন বাংলাদেশেও তাকে আবারও গ্রেফতারী পরোয়ানা মাথায় নিয়ে আত্মগোপনে যেতে হয়। তিনি একাধারে কমিউনিস্ট পার্টির কেন্দ্রীয় কমিটির সদস্য, ন্যাপের সহ-সভাপতি, টিউইসি ও রেল শ্রমিক ইউনিয়নের প্রতিষ্ঠাতা সভাপতি ছিলেন। তিনি দীর্ঘ পাঁচ দশক রাজনীতি ও শ্রমিক আন্দোলন, ভাষা আন্দোলন, মুক্তিযুদ্ধ ও গণতান্ত্রিক আন্দোলনে গুরুত্বপূর্ণ ভূমিকা পালন করেন। হারুনুর রশীদ ১৯৮৬ সালের তৃতীয় জাতীয় সংসদ নির্বাচনে ন্যাপ (মোজাফফর) এর প্রার্থী হিসেবে কুঁড়েঘর প্রতীকে চট্টগ্রাম-১১ আসন থেকে সংসদ সদস্য নির্বাচিত হন।

**মৃৃৃৃৃত্যু**

আজীবন ত্যাগী এই বিপ্লবী নেতা দীর্ঘ রোগভোগের পর ২০০০ সালের ১৯ অক্টোবর চট্টগ্রাম মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:জীবিত ব্যক্তি
সিরাজুল ইসলাম চৌধুরী (চট্টগ্রামের রাজনীতিবিদ)

**সিরাজুল ইসলাম চৌধুরী** বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১১ আসনের সংসদ সদস্য ছিলেন।

## প্রাথমিক জীবন
সিরাজুল ইসলাম চৌধুরী চট্টগ্রাম জেলায় জন্মগ্রহণ করেন।

## রাজনৈতিক জীবন
সিরাজুল ইসলাম চৌধুরী জাতীয় পার্টির চেয়ারম্যানের উপদেষ্টা। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন চট্টগ্রাম-১১ আসন থেকে সংসদ সদস্য নির্বাচিত হন।

২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি চট্টগ্রাম-১২ আসন থেকে জাতীয় পার্টির প্রার্থী হিসেবে পরাজিত হয়েছিলেন।

## তথ্যসূত্র

বিষয়শ্রেণী:সম্ভাব্য জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯